Citlaltépetl

Citlaltépetl (Nahuatl: Cītlaltepētl, Spaans: Pico de Orizaba) is 'n berg in Noord-Amerika wat op die grens tussen die twee Meksikaanse deelstate Puebla en Veracruz geleë is. Met 'n hoogte van 5 636 meter is dit die derde hoogste berg van Noord-Amerika ná die Mount McKinley en die Mount Logan, die hoogste vulkaan van Noord-Amerika en die hoogste berg van Meksiko.

Die Citlaltépetl is halfpad tussen Puebla de Zaragoza in die weste en Veracruz, Veracruz in die ooste geleë. Dit is die tweede hoogste alleenstaande berg ter wêreld ná die Kilimandjaro. Sy sneeubedekte spits is op helde dae vanaf die Golf van Meksiko sigbaar. Die naam van die berg beteken in die Asteekse taal Nahuatl "berg van die ster" en is 'n kombinasie van die twee woorde citlal(in) ("ster") en tepētl [ˈtepeːt͡ɬ] ("berg").

 Eksterne skakels 


  Citlaltépetl in die Global Volcanism Program van die Smithsonian Institution
  Citlaltépetl op peakbagger.com

Kategorie:Berge van Meksiko
Kategorie:Vulkane
Kategorie:Vulkaniese Sewe Kruine